**Henk Fraser** (s. 7. heinäkuuta 1966) on alankomaalainen jalkapallovalmentaja ja entinen keskuspuolustaja. Kesästä 2023 lähtien hän on toiminut RKC Waalwijkin päävalmentajana.

Ura pelaajana
-------------

Surinamen siirtomaassa syntynyt Fraser aloitti pelaajauransa mantereella Sparta Rotterdamin joukkueessa vuonna 1984. Ura lähti nousuun miehen siirryttyä FC Utrechtiin vuonna 1986. Hän edusti seuraa kaksi kautta, samoin Rodaa kunnes siirtyi suurseura Feyenoordiin vuonna 1990. Topparina pelannut Fraser edusti Feyenoordia yhdeksän vuotta ja pelasi yli 100 ottelua seuran paidassa. Hän voitti seuran paidassa kaksi liigamestaruutta ja neljä Alankomaiden cupia. Peliaikaa Feyenoordissa tuli alkuun mukavasti, mutta uransa viimeisinä kausina 1995–1999 Fraser pelasi 15 ottelua. 

Maajoukkuetasolla Fraser pelasi Alankomaiden paidassa kuusi maaottelua. 

### Meriitit pelaajana

* Alankomaiden mestaruus (2): 1993, 1999
* Alankomaiden cup (4): 1991, 1992, 1994, 1995

Ura valmentajana
----------------

Pelaajauransa jälkeen Fraser jatkoi Feyenoordin organisaatiossa juniorivalmentajana. Vuonna 2007 hän siirtyi ADO Den Haagin organisaatioon Wiljan Vloetin apuvalmentajaksi. Hän lähti seurasta kesällä 2009. Kaudella 2010/11 Fraser toimi PSV Eindhovenissa juniorivalmentajana, kunnes palasi takaisin ADO Den Haagiin apuvalmentajaksi. Apuvalmentajan tehtäviensä ohella hän toimi myös Alankomaiden U21-maajoukkueen apuvalmentajana ja ADO:n juniorivalmentajana. 

Helmikuussa 2014 Fraser nousi ADO Den Haagin päävalmentajaksi Maurice Steijnin saatua potkut. Maaliskuussa seura jatkoi hänen sopimustaan.  Fraserin johdolla ADO sijoittui kauden päätteeksi yhdeksänneksi. Hänen ensimmäinen täysi kautensa päävalmentajana ei sujunut odotetusti ja ADO oli liigassa vasta sijalla 13. Kaudella 2015/16 Fraser johdatti ADOn Eredivisiessä sijalle 11. Kauden jälkeen hän jätti seuran ja siirtyi SBV Vitessen peräsimeen. Fraserin johdolla Vitesse jatkoi hyviä esityksiään Eredivisiessä ja kausi päättyi viidenteen sijaan. Alankomaiden cupissa Fraser luotsasi joukkueen loppuotteluun, jossa AZ Alkmaar kaatui maalein 2–0 ja Vitesse voitti seurahistoriansa ensimmäisen cup-mestaruuden.

Maaliskuussa 2018 Vitesse kertoi, että venäläinen Leonid Slutski korvaa Fraserin kauden jälkeen. Pian tämän jälkeen Fraserin sopimus Sparta Rotterdamin kanssa vahvistettiin. Sopimusuutisen jälkeen Vitesse vapautti Fraserin tehtävistään huhtikuun alussa. Fraser luotsasi Spartan parhaimmillaan Eredivisien kahdeksanneksi kaudella 2020/21. Hän erosi tehtävistään huhtikuussa 2022, kun Spartan seurajohto oli ilmoittanut aikeistaan erottaa hänen apuvalmentajansa Aleksandar Rankovićin.

Fraser toimi Sparta-pestinsä rinnalla Louis van Gaalin apuvalmentajana Alankomaiden maajoukkueessa heinäkuusta 2021 lähtien. Hän jätti apuvalmentajan tehtävänsä toukokuussa 2022 tehtyään päävalmentajasopimuksen FC Utrechtin kanssa. Fraserin pesti Utrechtissa päättyi joulukuun puolivälissä 2022, kun hän jätti tehtävänsä harjoitusleirillä sattuneen välikohtauksen vuoksi. Fraserin kerrottiin tarttuneen Amin Younesia kurkusta.

Fraser palasi kesällä 2023 valmennustehtäviin tehtyään kaksivuotisen sopimuksen Eredivisie-seura RKC Waalwijkin kanssa.

### Meriitit valmentajana

* Alankomaiden cup: 2017

Lähteet
-------

1. ↑  Cv Henk Fräser
2. ↑  HENK FRÄSER
3. ↑  HENK FRASER NEW TRAINER ADO DEN HAAG (Arkistoitu – Internet Archive)
4. ↑
5. ↑  Van Wolfswinkel fires Vitesse to first major trophy
6. ↑  HENK FRASER VANAF VOLGEND SEIZOEN TRAINER VAN SPARTA ROTTERDAM
7. ↑  VITESSE EN HENK FRASER UIT ELKAAR (VIDEO)
8. ↑  Fraser stapt op bij Sparta na op non-actief stellen van Rankovic
9. ↑  KNVB stelt Van Gaal aan als bondscoach; Fraser assistent
10. ↑  Davids replaces Fraser as Netherlands assistant
11. ↑  Fraser nieuwe trainer FC Utrecht, geen WK met Nederlands elftal: 'Dat doet pijn'
12. ↑  Henk Fraser ‘sacked’ by Utrecht after training ground clash with striker
13. ↑  Henk Fraser benoemd als hoofdtrainer RKC Waalwijk


|  |  |  |
| --- | --- | --- |
| Edeltäjä:**Maurice Steijn** | **ADO Den Haagin päävalmentaja**2/2014–2016 | Seuraaja:**Željko Petrović** |

|  |  |  |
| --- | --- | --- |
| Edeltäjä:**Rob Maas** | **SBV Vitessen päävalmentaja**2016–4/2018 | Seuraaja:**Edward Sturing** |

|  |  |  |
| --- | --- | --- |
| Edeltäjä:**Dick Advocaat** | **Sparta Rotterdamin päävalmentaja**2018–4/2022 | Seuraaja:**Maurice Steijn** |

|  |  |  |
| --- | --- | --- |
| Edeltäjä:**Rick Kruys** | **FC Utrechtin päävalmentaja**7–12/2022 | Seuraaja:**Michael Silberbauer** |

|  |  |  |
| --- | --- | --- |
| Edeltäjä:**Joseph Oosting** | **RKC Waalwijkin päävalmentaja**2023– | Seuraaja:**–** |